PATVIRTINTA

Varėnos rajono savivaldybės viešosios bibliotekos direktoriaus 2025 m. vasario 18 d. įsakymu Nr. DV-11

VARĖNOS RAJONO SAVIVALDYBĖS VIEŠOSIOS BIBLIOTEKOS

MOKSLEIVIŲ POETINĖS KŪRYBOS KONKURSO

„POEZIJOS PAVASARĖLIS PAUOSUPĖJE 2025“

NUOSTATAI

I. BENDROSIOS NUOSTATOS

1. Moksleivių poetinės kūrybos konkurso „Poezijos pavasarėlis Pauosupėje 2025“ (toliau – Konkurso) nuostatai nustato Konkurso tikslą, organizatorius, vykdytojus, dalyvius, vykdymo sistemą, Konkurso laimėtojų ir dalyvių apdovanojimo tvarką.
2. Konkurso organizatorius – Varėnos rajono savivaldybės viešoji biblioteka.
3. Konkurso tikslas – įamžinti vaikų poeto Anzelmo Matučio atminimą, ugdyti ir skatinti moksleivių kūrybiškumą. Skatinti moksleivius kurti poeziją.
4. Konkurso periodiškumas – kas dveji metai.
5. Konkurso laureatų paskelbimo vieta – poeto Anzelmo Matučio Drevė Pauosupės kaime (Kaniavos seniūnija, Varėnos rajonas).
6. Konkurso laureatų paskelbimo data – 2025 m. gegužės 24 d. (šeštadienis).

II. KONKURSO ORGANIZAVIMAS

1. Konkurse gali dalyvauti Lietuvos mokyklų mokiniai: pirma grupė 3–5 klasės, antra – 6–8 klasės, trečia – 9–12 klasės.
2. Eilėraščių temos – **Tėvynė, Žemė, Gamta, Anzelmas Matutis, Drevė**.
3. Konkursui iki **gegužės 10 dienos** pateikiama:

* užpildyta dalyvio anketa (priedas Nr. 1);
* 1–3 savo kūrybos eilėraščiai.

1. Kūrinius ir užpildytą anketą Konkursui galima pristatyti keliais būdais:

* atnešti į Varėnos viešosios bibliotekos Vaikų ir jaunimo literatūros skyrių (Vytauto g. 19);
* siųsti paštu – Varėnos rajono savivaldybės viešoji biblioteka, Vytauto g. 19, Varėna 65189, ant voko nurodyti – „Konkursui „Poezijos pavasarėlis Pauosupėje 2025“;
* siųsti el. paštu vaikai@varenosvb.lt, įrašant laiško temą „Konkursui „Poezijos pavasarėlis Pauosupėje 2025“. Būtina nurodyti kontaktinius duomenis.

1. Konkurso komisijai svarstyti neteikiami darbai, jei jie užrašyti ranka, dalyvio anketa užpildyta netvarkingai, darbai Konkursui pateikti pavėluotai (po gegužės 10 d.), jei darbai plagijuoti.
2. Konkurso organizatorius turi teisę viešai skelbti visus pateiktus eilėraščius, nurodydamas jų autorystę.

III. LAUREATŲ RINKIMAS IR APDOVANOJIMAS

1. Eilėraščius vertina, geriausių darbų autorius išrenka ekspertų komisija, sudaryta ir patvirtinta Varėnos rajono savivaldybės viešosios bibliotekos direktoriaus įsakymu.
2. Komisijos sprendimai neginčijami ir neskundžiami.
3. Visi Konkurso dalyviai ir juos ruošę pedagogai apdovanojami Varėnos viešosios bibliotekos padėkos raštais (padėkos išsiunčiamos anketose nurodytais elektroninio pašto adresais).
4. Laureatais skelbiami trys jaunieji literatai, po vieną kiekvienoje grupėje: pirma – 3–5 klasių, antra – 6–8 klasių, trečia – 9–12 klasių mokiniai. Komisijos sprendimu, dėl svarių priežasčių, gali būti ir neskelbiamas laureatas vienoje iš amžiaus grupių.
5. Konkurso laureatai informuojami asmeniškai.
6. Laureatai viešai skelbiami ir apdovanojami gegužės 24 d. prie poeto Anzelmo Matučio Drevės, Pauosupės kaime „23-osios Poezijos pavasarėlio“ šventės metu.
7. Laureatai apdovanojami diplomais ir atminimo dovanomis.
8. Laureatai skelbiami bibliotekos svetainėje [www.varenosvb.lt](http://www.varenosvb.lt), bibliotekos socialiniuose tinkluose feisbuke ir instagrame, spaudoje.

**IV. BAIGIAMOSIOS NUOSTATOS**

* 1. Už Konkursui pateiktų eilėraščių autentiškumą ir anketoje pateikiamų asmens duomenų tikslumą atsako juos teikiantys asmenys.
  2. Konkurso dalyviai sutinka, kad nuotraukos ar filmuota medžiaga su jų atvaizdu iš šventės ar kitų su Konkursu susijusių renginių būtų publikuojamos viešai ir naudojamos rinkodaros tikslais.
  3. Renginio nuostatai gali būti keičiami ar papildomi Varėnos rajono savivaldybės viešosios bibliotekos direktoriaus sprendimu.

Priedas Nr. 1

**Moksleivių poetinės kūrybos konkurso**

**„Poezijos pavasarėlis Pauosupėje 2025“**

dalyvio anketa

|  |  |
| --- | --- |
| **Vardas, pavardė** |  |
| **Mokymo įstaiga, klasė** |  |
| **Telefono numeris** |  |
| **Elektroninis paštas** |  |
| **Parengusiojo mokytojo vardas, pavardė,**  **telefono numeris,**  **el. paštas** |  |
| **Konkursui pristatomų eilėraščių pavadinimai** |  |
| **Trumpai apie save** |  |

Siekdami užtikrinti tvarkomų Jūsų asmens duomenų apsaugą, vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR), 13 ir 14 straipsnius informuojame, kad:

* Šioje dalyvio anketoje pateiktų asmens duomenų valdytojas yra Varėnos rajono savivaldybės viešoji biblioteka, tel. Nr. [+370 310 31639](tel:+370%20310%2031639), el. p. info[@varenosvb.lt](mailto:biblioteka@varena.lt).
* Duomenų apsaugos pareigūno kontaktai – Greta Undraitienė, el. p. [asmensduomenys@sdg.lt](mailto:asmensduomenys@sdg.lt), tel. Nr. +370 620 87513.
* Asmens duomenų tvarkymo tikslas – moksleivių poetinės kūrybos konkurso vykdymas ir administravimas.
* Asmens duomenų tvarkymo teisinis pagrindas – Jūsų pateikti asmens duomenys tvarkomi, siekiant įvykdyti duomenų valdytojui taikomą teisinę prievolę (BDAR 6 straipsnio 1 dalies c punktas).
* Jūsų asmens duomenys bus naudojami konkurso įgyvendinimo tikslais ir bus saugomi 3 metus po konkurso įgyvendinimo pabaigos. Pasibaigus saugojimo laikotarpiui duomenys sunaikinami.
* Vadovaujantis BDAR, Jūs turite šias teises: teisę gauti informaciją apie duomenų tvarkymą; teisę susipažinti su asmens duomenimis; teisę reikalauti ištaisyti asmens duomenis; teisę reikalauti ištrinti asmens duomenis („teisę būti pamirštam“); teisę apriboti asmens duomenų tvarkymą.
* Jei manote, kad Jūsų teisės, susijusios su mūsų atliekamu asmens duomenų tvarkymu, buvo pažeistos, turite teisę kreiptis į priežiūros instituciją – Valstybinę duomenų apsaugos inspekciją.

Užpildytą anketą kartu su eilėraščiu(-iais) pateikti iki 2025 m. gegužės 10 d.

Konkursui „Poezijos pavasarėlis Pauosupėje 2025“

Varėnos rajono savivaldybės viešajai biblioteka

Vytauto g. 19, LT 65185 Varėna

arba

El. paštu [**vaikai@varenosvb.lt**](mailto:vaikai@varenosvb.lt)

Konkursui „Poezijos pavasarėlis Pauosupėje 2025“

Telefonas pasiteirauti +370 611 10 471